En stor del af virksomheden Sindal Trappens bygning er brændt helt ned efter en brand opstod omkring klokken fire tirsdag tidlig morgen. Bygningen er en større industribygning, hvor en del af bygning er brændt fuldstændig ned, oplyser vagtchef ved Nordjyllands Politi Poul Fastergaard til TV2 Nord. - Der var ikke nogen på arbejde, da branden brød ud, så der er ikke nogen, der er komme til skade i forbindelse med branden, siger Poul Fastergaard. Tirsdag morgen kæmper brandvæsnet fortsat med at få slukket branden i bygningen, som fortsat er i gang. Ifølge Nordjyllands Politis seneste oplysninger fra Nordjyllands Beredskab så vil slukningen stå på et godt stykke tid op af formiddagen. Mens branden har brændt en del af bygningen helt ned, så har den også spredt sig til nogle spånsiloer tæt på virksomheden. Lige nu er Nordjyllands Beredskab i gang med at vælte nogle bjælker med en rendegraver – ifølge Nordjyllands Politi formentlig for at få slukket ilden i nogle i hulrum i bygningen.
Natten mellem mandag og tirsdag opstod der brand i virksomheden Sindal Trappen.